CRC ดีดแรง 3% โบรกฯชี้ผลงานครึ่งปีหลังฟื้น รับแผนขยายช่องทางขาย เคาะเป้าใหม่ 37 บ.
CRC ดีดแรง 3% โบรกฯชี้ผลงานครึ่งปีหลังฟื้น รับแผนขยายช่องทางขาย เคาะเป้าใหม่ 37 บ.
27 ส.ค. 2563

ผู้สื่อข่าวรายงานว่า ราคาหุ้น บริษัท เซ็นทรัล รีเทล คอร์ปอเรชั่น จำกัด (มหาชน) หรือ CRC ณ เวลา 10.05 น. อยู่ที่ระดับ 30.75 บาท บวก 1.00 บาท หรือ 3.36% สูงสุดที่ระดับ 30.75 บาท ต่ำสุดที่ระดับ 29.75 บาท ด้วยมูลค่าการซื้อขาย 203.66 ล้านบาท

ด้านบริษัทหลักทรัพย์ เอเชีย เวลท์ จำกัด ระบุในบทวิเคราะห์ แนะนำ “ซื้อ” ราคาเป้าหมายใหม่ที่ 37.00 บาท อิง PER 35 เท่า โดยคาดว่าผลกระทบจาก COVID-19 จะเป็นเพียงระยะสั้น และคาดว่าธุรกิจจะฟื้นตัวอย่างค่อยเป็นค่อยไปในช่วงครึ่งหลังของปีนี้
ทั้งนี้ บริษัทยังคงปรับตัวโดยเพิ่มช่องทางขายออนไลน์ในธุรกิจที่อิตาลี อีกทั้งบริษัทมีสัดส่วนยอดขายทาง Omni-Channel ในช่วงไตรมาส 2/63 เป็น 13% ของรายได้รวม รวมถึงมีนโยบายปรับลดต้นทุนอย่างเข้มงวด